laion/Wikipedia-Exotic huggingface dataset:
נערי החוף (סרט, 1992)

נערי החוף הוא סרט נעורים ישראלי משנת 1992 בכתיבתו, הפקתו, ובימויו של צורי מימון, עם אקי אבני, רון עומר, אורי ורדי וגל ירדני בתפקידים הראשיים. העלילה היא על ארבעה נערים בוגרי תיכון, המבלים על חוף הים בחופש הגדול האחרון שלהם לפני הגיוס. בסרט משחק ושר אביב גפן בתפקידו השני בכלל והראשון כבוגר. הוא חיבר ושר את שיר הנושא של הסרט עם להקת התעויוט. אקי אבני משתתף בסרט בתפקידו הראשון בקולנוע. הסרט צולם בחוף ובמושב בית ינאי, אחת הסצנות מתרחשת ב"מזח כפר ויתקין" הנמצא בחוף הזה. זה הסרט הישראלי הראשון שצולם במצלמת וידאו. הסרט לא הצליח מסחרית והורד מהאקרנים כעבור שבועיים. ניר (אקי אבני), רובי (אורי ורדי) וערן (גל ירדני) הם נערים לפני גיוס המבלים את החופש הגדול לפני הגיוס לצה"ל, בחוף הים. הם עוסקים בגלישת גלים, משתובבים בחוף ומתחילים עם נערות. לניר יש חברה קבועה, לימור (לי פישמן). הם מתייחדים על החוף. רובי וערן עוקבים אחריהם ומפריעים להם. את החוף מנהל "הזקן" (יוסף לידד) המבוגר ובעל ניסיון החיים. הוא בעל קיוסק במקום ואחראי על כיסאות הנוח, שמשיות וציוד הגלישה. לקבוצה מגיע דני (רון עומר), נער ביישן ומאופק. הוא הגיע לישראל לאחר שגר בגרמניה שבע שנים. הוריו התגרשו והוא חזר לישראל עם אמו. דני בעל התנהגות אירופאית, לא רגיל להתנהגות הנערים הישראלים. בתחילה הם צוחקים עליו. הם משכנעים אותו לגלוש והוא כמעט טובע. הם מזמינים אותו לרחצה לילית בים בעירום, גונבים את בגדיו והוא נאלץ להגיע לקיוסק בחוף עירום כביום היוולדו לצחוקם של הנערים. הוא נעלב אבל הם מבינים שחצו את הקו, מגיעים לביתו ומבקשים סליחה. דני מכיר את שרון (שלומית כהן) ומתחיל אתה. שניהם ביישנים עד שמעיזים לחוות נשיקה הדדית. אביה של שרון מבחין בזה ואוסר עליה להתראות עם דני. לקיוסק מגיע נער עם גיטרה שה"הזקן" מכנה "סינדרלה" (אביב גפן) ושר את שירו של פרדי מרקורי "love of my life". ערן מתגייס ראשון וכעבור זמן קצר נהרג בפיגוע בלבנון. הנערים ובמיוחד ניר, מתאבלים על מותו אבל מתאוששים. דני מוצא אהבה חדשה בדמותה של מיכל (טל שוחט), וניר מתגייס לאחר שזמן רב תכנן איך להשתמט מהשירות הצבאי. "נערי החוף", במסד הנתונים הקולנועיים IMDb (באנגלית) "נערי החוף", באתר ספר הקולנוע הישראלי "נערי החוף", באתר אידיבי "נערי החוף", במסד הנתונים הקולנועיים KinoPoisk (ברוסית) "נערי החוף", במיזם "אישים" לתיעוד היצירה הישראלית נערי החוף, במיזם "אישים" לתיעוד היצירה הישראלית נערי החוף, באתר יוטיוב פולחן על הזמן-נערי החוף, באתר יוטיוב אביב גפן שר "love of my life" בנערי החוף, באתר יוטיוב שיר הנושא של נערי החוף בביצוע אביב גפן והתעויוט, באתר יוטיוב נערי החוף, בספר הקולנוע הישראלי
Rolling Up the Welcome Mat

Rolling Up the Welcome Mat הוא המיני-אלבום השני של הזמרת-יוצרת האמריקאית קלסי בלריני. המיני-אלבום יצא לאור ב-14 בפברואר 2023, על ידי חברת התקליטים בלאק ריבר אנטרטיינמנט. במרץ 2016, בלריני החלה לצאת עם זמר הקאנטרי האוסטרלי מורגן אוונס. ב-29 באוגוסט 2022, בלריני הודיעה שהיא ואוונס מתגרשים. ב-3 בנובמבר 2022, נחשף כי בלריני ואוונס הגיעו להסכם פשרה ותהליך הגירושים הושלם ב-15 בנובמבר 2022. ב-13 בפברואר 2023, בלריני הודיעה ברשתות המדיה החברתית שלה שהיא תוציא מיני-אלבום הנקרא Rolling Up the Welcome Mat; זהו אלבום הפתעה אשר יצא באותו הלילה, במקביל ליום ולנטיין. יציאתו של המיני-אלבום לוותה בסרט קצר באורך 20 דקות שמהווה אלבום ויזואלי (בפורמט מיני-אלבום), שתסריטו נכתב על ידי בלריני ובוים במשותף עם פטריק טרייסי. הסרט הקצר מציג אישה, בגילומה של בלריני, העוברת את שלבי האבל והקבלה עד לסיום הנישואים והגירושים הקרבים ובאים. כל השירים נכתבו והולחנו על ידי קלסי בלריני, אליסה ונדרהיים.  מידע על האלבום Rolling Up the Welcome Mat באתר MusicBrainz האלבום Rolling Up the Welcome Mat באתר אפל מיוזיק Carena Liptak (13 בפברואר 2023). "Kelsea Ballerini Announces Surprise EP + Short Film, 'Rolling Up The Welcome Mat'". Taste of Country. נבדק ב-13 בפברואר 2023. {{cite web}}: (עזרה) Rachel Desantis and Melody Chiu (29 באוגוסט 2022). "Kelsea Ballerini Files for Divorce from Morgan Evans: 'Deeply Difficult Decision'". נבדק ב-30 באוגוסט 2022. {{cite web}}: (עזרה)תחזוקה - ציטוט: שימוש בפרמטר authors (link) Daniela Avila and Rachel DeSantis (3 בנובמבר 2022). "Kelsea Ballerini and Morgan Evans Reach Settlement Agreement 2 Months After She Filed for Divorce". נבדק ב-4 בנובמבר 2022. {{cite web}}: (עזרה)תחזוקה - ציטוט: שימוש בפרמטר authors (link) Rachel DeSantis (16 בנובמבר 2022). "Kelsea Ballerini Spent Grammy Nom Day 'Finalizing' Divorce and Picking Up Keys to 'Dream Home'". נבדק ב-16 בנובמבר 2022. {{cite web}}: (עזרה) Jon Freeman, Kelsea Ballerini Surprise Releases New EP and Short Film, Rolling Stone, ‏2023-02-14 (באנגלית אמריקאית) Kelsea Ballerini Releases Surprise EP And Mini Movie, Calls "Rolling Up The Welcome Mat" Her "Healing Journey", www.cmt.com (באנגלית) The 50 Best Albums of 2023: Staff List, Billboard, ‏2023-12-06 (באנגלית אמריקאית) Release formats for Familia on February 14, 2023: "Familia Digital Download". Camila Cabello Official Store. נבדק ב-14 בפברואר 2023. {{cite web}}: (עזרה) "Familia". Apple Music (US). 14 בפברואר 2023. נבדק ב-14 בפברואר 2023. {{cite web}}: (עזרה)
ישיבה תיכונית - תורה ומדע ליד מכון לב

ישיבה תיכונית - תורה ומדע ליד המרכז האקדמי לב (מכונה בקיצור יתמ"ל) היא ישיבה תיכונית שהוקמה בשנת ה'תשנ"ח (1998) בתוך הקמפוס של המרכז האקדמי לב בירושלים ובשיתוף פעולה עמו. מייסד הישיבה הוא הרב עמוס קליגר. תלמידי הישיבה מסיימים לימודים לתואר ראשון מיד לאחר הלימודים בתיכון. הישיבה מוגדרת ישיבה תיכונית שבע שנתית ומיועדת לבעלי כישורים גבוהים. לומדים בה כשלוש מאות תלמידים ומגמה אחת, בגרות אקדמית-טכנולוגית הכוללת בין היתר 5 יח"ל במתמטיקה, 5 יח"ל באנגלית, 5 יח"ל בתנ"ך, 5 יח"ל בגמרא, ו-10 יח"ל באלקטרוניקה (5 עיוניות ו-5 במסגרת עבודת גמר). החל משנת הלימודים תש"ף נוספה מגמת פיזיקה. הישיבה היא מוסד פנימייתי ומגיעים אליה תלמידים ממקומות שונים בישראל ומחוצה לה. הרמ"ים בישיבה הם: הרב צפניה קלרמן, הרב מנחם גראוס, הרב טל אייזנברג, הרב מאיר בן שימול, הרב שמעון בטאט, הרב אבי קלמנטינובסקי, הרב יאיר מירון והרב הלל בן נון. בשנת הלימודים תשס"ו (2005-2006) נפתח מסלול ללימודי תואר ראשון B.Sc במדעי המחשב, שאותו מקבלים התלמידים בכיתה י"ג במסגרת המרכז האקדמי לב, במשך השנים בישיבה ניתנת לתלמיד האופציה לעבור ללמוד תואר אחר שהוא המשך ישיר של מדעי המחשב, לדוגמה - תואר בהנדסת תוכנה. כמו כן בשנת הלימודים תשע"ו (2015-2016) נפתחה האופציה ללמוד תואר בהנדסת אלקטרו-אופטיקה והנדסת אלקטרוניקה. בשנת הלימודים תשע"ז (2016–2017) נפתחה חטיבת הביניים בהנהלת הרב רפאל בובליל. מייסד הישיבה הרב עמוס קליגר כיהן כראש הישיבה עד סוף שנת הלימודים תשע"ז (2016-2017). בשנה שלאחריה כיהן הרב משה וייס כראש הישיבה. בשנת הלימודים תשע"ט (2018–2019) מונה הרב צפניה קלרמן לראש הישיבה, בתפקיד זה כיהן עד סוף שנת הלימודים תשפ"ב (2021–2022). בשנת הלימודים תשפ"ג (2022-2023) מונה הרב רפאל בובליל לעמוד בראשות הישיבה ונפתחה האפשרות ללמוד תואר במנהל עסקים. בנוסף הועברו הפנימיות למבנה חדש יותר והוחלט לאפשר לתלמידי שכבות ט' ו- י' לימודים אך ורק במסגרות פנימיה מלאה / חצי פנימיה, אך לתלמידי שכבות יא' ו- יב' נישארו המסגרות פנימיה מלאה / לימודים אקסטרניים. בשנת הלימודים תשפ"ה (2024-2025) נפתחה האופצייה להמרת ציוני קורסים לחלק מהבגרויות, למשל: מתמטיקה, מחשבים. אתר האינטרנט הרשמי של ישיבה תיכונית - תורה ומדע ליד מכון לב
אסלאם וחתולים

חתול הבית הוא בעל חיים נערץ באסלאם. נחשב ל"חיית המחמד המושלמת" בזכות הניקיון וההיגיינה שלו. על פי חדית'ים רבים, נביא האסלאם, מוחמד אסר רדיפה והרג של חתולים. אחד ממלוויו של מוחמד, עבד אל-רחמן בן סח'ר אל-דוסי היה ידוע בשם אבו הוריירה (מילולית: "אבי החתלתול") בשל זיקתו ואהבתו לחתולים. אבו הוריירה דיווח כי שמע את מוחמד מכריז שאישה שהייתה צדיקה הלכה לגיהנום כעונש על כך שקשרה חתולה שעצבנה אותה, ולא סיפקה לה מזון ומים עד שמתה. המשורר וסופר המסעות האמריקאי בייארד טיילור (1825–1878) נדהם כשגילה בית חולים סורי שבו הסתובבו חתולים בחופשיות. המוסד, בו גרו והוזנו חתולים ביתיים, מומן על ידי וואקף, יחד עם שכר מטפלים, טיפול וטרינרי ומזון לחתולים. אדוארד ויליאם ליין (1801–1876), מזרחן בריטי שהתגורר בקהיר, תיאר גן חתולים שנוסד במקור על ידי הסולטן המצרי באיבארס מהמאה ה-13, בעוד שבני דורו האירופאים החזיקו בגישה שונה מאוד כלפי חתולים, אכלו אותם או הרגו אותם על פי הוראת האפיפיור. במסורת האסלאמית, חתולים זוכים להערצה על הניקיון שלהם. הם נחשבים טהורים, ולכן מורשים להיכנס לבתים ואף למסגדים. מזון שטעמו חתולים נחשב חלאל, במובן זה שצריכת המזון שלהם אינה נאסרת באכילה למוסלמים, ומים שמהם שתו חתולים מותרים לוודוא, רחצה לפני התפילה. יתר על כן, קיימת אמונה בקרב חלק מהמוסלמים שחתולים מחפשים אנשים שמתפללים. מדיה וקבצים בנושא אסלאם וחתולים בוויקישיתוף Campo, Juan Eduardo (2009). Encyclopedia of Islam. Infobase Publishing. p. 131. ISBN 978-0-8160-5454-1. Glassé, Cyril (2003). The New Encyclopedia of Islam. Rowman Altamira. p. 102. ISBN 0759101906. The attachment to cats of one of the Companions, Abū Hurayrah ('Father of the Kitten'), is proverbial. Kurzman, Charles, ed. (1998). Liberal Islam: A Source Book. Oxford University Press. p. 121. ISBN 0-19-511622-4. Glassé, Cyril (2003). The New Encyclopedia of Islam. Rowman Altamira. p. 102. ISBN 0759101906. Stories of cats who seek out persons who are praying, and of cats sensitive to the presence of grace, are common. ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
טל חנן

טל חנן (נולד ב-1973) הוא איש עסקים ישראלי ומפעיל כוחות מיוחדים לשעבר, שהיה מעורב בקמפיינים של דיסאינפורמציה במטרה לתמרן בחירות במספר מדינות. הארגון של חנן, משתמש בשם הקוד צוות חורחה ("חורחה" הוא השם הבדוי בו חנן משתמש). חנן ניסה להשפיע על הבחירות הכלליות בניגריה ב-2015 בשיתוף פעולה עם קיימברידג' אנליטיקה. המבצע של טל חנן נחשף על ידי תחקיר חשאי בהובלת עיתונאים TheMarker, רדיו פראנס והארץ במסגרת קבוצה בינלאומית, והחשיפה הועלתה לגרדיאן ולעיתונים אחרים בפברואר 2023. חנן הכחיש כל עבירה. צוות חורחה (במקור Team Jorge) הוא השם שניתן לארגון של חנן שבסיסו בישראל. פעילותו של הארגון נחשפה כאשר שלושה עיתונאים סמויים התחזו כלקוחות פוטנציאליים של הארגון וצילמו אינטראקציות עם טל חנן בשנת 2022, בהן הסביר את פעולתו הפנימית של הארגון. על פי החשד, הארגון קיים כבר למעלה משני עשורים, ועוסק בהפצת תעמולה ודיסאינפורמציה ביותר מ-30 מדינות. לדברי חנן, שירותי הארגון זמינים לסוכנויות ביון ממשלתיות, תנועות קמפיין פוליטיות וחברות פרטיות שמבקשות לעשות מניפולציות סמויות בדעת הקהל שלהם. אחד הכלים העיקריים של הארגון הוא חבילת תוכנה בשם Advanced Impact Media Solutions, או Aims. באמצעות תוכנה זו, ניתן לשלוט באלפי פרופילים מזויפים ברשתות חברתית כגון טוויטר, לינקדאין, פייסבוק, טלגרם ועוד. הקבוצה גם משתמשת בטכניקות פריצה לחשבונות. לה מונד חשף כי Team Jorge יצרו קטעים שונים שרחיד מבארקי, מגיש טלוויזיה צרפתי עבור BFM TV, שידר ללא אישור עורך עד להשעייתו בינואר 2023, אולי בשם ממשלות זרות. מגידו, גור; בן יעקב, עומר, בלי מוסר, בלי גבולות: טל חנן ו"צוות חורחה" הופכים את זריעת הכאוס לעסק, באתר www.themarker.com Kirchgaessner, Stephanie; Ganguly, Manisha; Pegg, David; Cadwalladr, Carole; Burke, Jason (2023-02-15). "Revealed: the hacking and disinformation team meddling in elections". The Guardian (באנגלית בריטית). ISSN 0261-3077. נבדק ב-2023-02-15. "Team Jorge”: In the heart of a global disinformation machine • Forbidden Stories, forbiddenstories.org (באנגלית אמריקאית) בן יעקב, עומר; מגידו, גור (2023-02-15). "פריצה, הונאה, שיבוש בחירות: ארגז הכלים של סוחרי הכאוס ממודיעין". הארץ. נבדק ב-2023-02-17. "#StoryKillers: The links between Israel-based 'Team Jorge' and a French TV presenter who aired fake news". Le Monde.fr (באנגלית). 2023-02-15. נבדק ב-2023-02-15.
ארתור פהר

ארתור פהר (בהונגרית: Fehér Artúr;‏ בודפשט, 22 בינואר 1886 – בודפשט, 15 בנובמבר 1945) היה שחקן יהודי-הונגרי, רסיטליסט. גיסו היה הכנר ינה לנר. הוא ערך מופעים רבים ומצליחים ביותר ברחבי אירופה, שיחק בתיאטרון, בקולנוע וכתב ספרים. ארתור פהר נולד במשפחה יהודית כבנם של ברנאט פהר, סוחר כובעים, ולסאלי בוקסהורן. בשנת 1907 סיים את לימודיו בבית הספר למשחק של "איגוד השחקנים הלאומי". לאחר מכן בילה עונה בארד אצל מיהאי סנדראי שיחק בלהקתו של פרנץ סאבו בשנים 1908–1909 בחוג התיאטרון של הפארק העירוני של בודפשט בשנים 1909–1910 ב"אופרת העם" (כיום תיאטרון ארקל) מ-1911 בתיאטרון הקומדיה של בודפשט בין 1914–1919 לאחר מכן, עבד כפרפורמר עצמאי וכאמן דקלום. בתחילת הדרך היה שחקן אופי, אחר כך שחקן-זמר ולאחר מכן המשיך תפקידו להתרחב. כמבצע, השיג הצלחה עם פרשנויות הסגנון האישי שלו. הוא שיחק גם בווינה, בברלין, בפריז ובפראג, שם ארגן ערבי הופעה בהונגרית ובגרמנית. בממלכת הונגריה הוא השמיע לראשונה את המשוררים העבריים והופיע תדיר באירועי תרבות יהודיים. ספריו בשם "הבמה" ו"נודד השירים" (Pódium és Versek Vándora) פורסמו ב-1941, והם עוטרו באיוריו של הוגו שייבר. בתקופת השואה היה חלק ממבצע אומנים של אומיקה - ההתאחדות הלאומית היהודית-הונגרית לחינוך. אשתו הייתה השחקנית מרגיט לנר (להנר) (1887–1945), לה נישא ב-20 בנובמבר 1913 בבודפשט. עדי החתונה שלהם היו דז'ה מרקוש ואדולף מראי. הוא קבור בבית הקברות היהודי ברחוב קוזמה (33-1-7). יוהאן שטראוס: העטלף – שומר הכלא פרנץ הרצג: בריגדיר אוצ'קאי – אוצ'קאי אמריך קלמן: פלישת המונגולים – מנהל מדור בשקם (1914) האיכר מרטון מי הוא? (1918) שיר הדמעות (1931, קצר) פודיום (ספרינגר, 1941) נודד השירים (1941) Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש) Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4  (לקסיקון הונגרי לאמנות הבמה) Magyar színművészeti lexikon: A magyar színjátszás és drámairodalom enciklopédiája. Szerk. Schöpflin Aladár. II. kötet (Favartné – Komjáti Ferenc). Budapest: Az Országos Színészegyesület és Nyugdíjintézete. [1929]. 8. (לקסיקון התיאטרון ההונגרי: האנציקלופדיה של התיאטרון והספרות הדרמטית ההונגרית. עורך אלדאר שופפלין. בודפשט: איגוד השחקנים הלאומי ומכון הפנסיה. [1929]. עמ' 8 לקסיקון יהודי הונגרי. 1929. עורך פטר אויווארי. גישה מקוונת ארתור פהר, במסד הנתונים הקולנועיים IMDb (באנגלית) ארתור פהר, באתר "הסרט המדבר ההונגרי" ארתור פהר, באתר Arcanum "Születési bejegyzés a pesti neológ izraelita hitközség születési akv. 160/1886. folyószáma alatt". נבדק ב-2021-06-13. "Halotti bejegyzése a Budapest VII. kerületi polgári halotti akv. 6190/1945. folyószáma alatt". נבדק ב-2021-06-13. "Versek vándora és Pódium". Mult és Jövő. 1941-09-01. "Házasságkötési bejegyzése a Budapest VII. kerületi polgári házassági akv. 1647/1913. folyószáma alatt". נבדק ב-2021-06-14.
בינדורה

בינדורה (באנגלית: Bindura) היא עיירה המשמשת כבירת מחוז משונלנד־מרכז בצפון־מזרח זימבבואה. נכון לשנת 2022, אוכלוסיית העיירה עומדת על 50,400 תושבים. העיירה נוסדה בשנת 1901 בשם Kimberley Reefs. בשנת 1913 שונה שמה לבינדורה. העיירה ממוקמת בצפון־מזרח המדינה, כ־65 קילומטרים מצפון־מזרח להארארה, בירת המדינה. היא מרוחקת כ־120 קילומטרים מן הגבול עם מוזמביק. גובהה הממוצע של העיר הוא 1,070 מטרים מעל פני הים. אוכלוסיית העיירה נמצאת בגידול תמידי, ובשנת 2022 היא חצתה את רף ה־50,000 תושבים. באזור העיירה נמצאים מכרות זהב, נחושת, ניקל וקובלט. מבחינת ענף החקלאות, הגידולים העיקריים הם כותנה ותירס. בעיירה ישנה תחנת רכבת המחוברת לרשת הלאומית ומקשרת אותה בעיקר להארארה. גם הכבישים החולפים בעיירה מחברים אותה להארארה, אך גם צפונה אל היישובים הקרובים יותר לגבול עם מוזמביק. אתר האינטרנט הרשמי של בינדורה Citypopulation.de Population of cities & urban localities in Zimbabwe
צ'סטר צ'יטה

צ'סטר צ'יטה (באנגלית: Chester Cheetah) הוא דמות בדיונית והקמע הרשמי של החטיף הפופולרי צ'יטוס של תאגיד פריטו-ליי וכמו גם של חטיפי צ'יפס של פריטו-ליי בטעמים שונים. צ'סטר צ'יטה הוא ברדלס מואנש, עם משקפי שמש ונעלי ספורט, אשר בפרסומות של החטיף משתמש בדרכים ערמומיות שונות בכדי לנסות להשיג את החטיף צ'יטוס מאנשים שונים. הקמע המקורי של צ'יטוס היה עכבר הצ'יטוס, אך דמותו של צ'סטר צ'יטה נוצרה בשנת 1986 ומאז ואילך הוא היה לקמע הרשמי של המותג. באמצע שנות ה-90 יצרה חברת Kaneko שני משחקי וידאו בהם כיכבה דמותו של צ'סטר – "Chester Cheetah: Too Cool to Fool" ו-"Chester Cheetah: Wild Wild Quest". בישראל כיכבה הדמות, אשר גולמה על ידי יואב צפיר, לצד חגית דסברג בתוכנית הילדים "יום יומן" ששודרה בשעות אחר הצהריים בין השנים 1991 עד 1993 בערוץ 2 הניסיוני. צ'סטר צ'יטה, ברשת החברתית אקס (טוויטר) ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
דייוויד סוויפט

דייוויד "דייב" סוויפט (באנגלית: David "Dave" Swift;‏ 27 ביולי 1919 – 31 בדצמבר 2001) היה תסריטאי, אנימטור, במאי ומפיק אמריקאי. הוא ידוע בעיקר בזכות כתיבת ובימוי סרט הקולנוע משנת 1967, "איך להצליח בעסקים מבלי להתאמץ". סוויפט עבד גם כאנימטור ויוצר סרטים באולפני וולט דיסני, שם יצר את "פוליאנה", עיבוד קולנועי לספר בעל אותו שם, וכתב וביים את "אבא מתארס". סוויפט נולד במיניאפוליס, מינסוטה, אביו היה הבעלים של מפעל נקניקיות. לאחר השפל הגדול, הוא נשר מבית הספר בגיל 17 ועלה על רכבת משא לקליפורניה כדי לרדוף אחרי חלומו לעבוד אצל וולט דיסני. לאחר שהגיעה ללוס אנג'לס, סוויפט עבד במספר עבודות מזדמנות כדי להרוויח כסף, כולל עבודה כסדרן בתיאטרון האחים וורנר. בין העבודות, הוא למד בבית ספר לאמנות וגם למד בבית ספר תיכון הוליווד בלילות. הוא החל את הקריירה שלו באולפני וולט דיסני כנער משרד והתקדם להיות עוזר אנימטור תחת וורד קימבל בשנת 1938. הוא עבד בסרטי הנפשה קלאסיים של דיסני, ביניהם "שלגיה ושבעת הגמדים", "פינוקיו", "פנטסיה" ו"פיטר פן"; כמו כן עבד בסרטים "הדרקון העקש" ו"השנים הטובות". לאחר שירותו בחיל האוויר השמיני במהלך מלחמת העולם השנייה, סוויפט הפך לכותב ברדיו וטלוויזיה. הוא זכה להערכה כיוצר קומדיית המצבים "Mister Peepers". סוויפט הצטרף שוב לדיסני בתור התסריטאי, במאי ומפיק של "פוליאנה" (1960), ואז "אבא מתארס" (1961). לאחר יצירת הקומדיה הרומנטית "Love Is a Ball" משנת 1963, סוויפט הוחתם לסרטי קולומביה עבור הסרטים "הרופאים הצעירים", "דירת התשוקות" ו-"Good Neighbor Sam", השניים האחרונים בכיכובו של ג'ק למון. הוא גם יצר את תוכניות הטלוויזיה "Grindl",‏ "Camp Runamuck" ו-"Arnie". סוויפט חזר לדיסני בשנת 1977 כדי לכתוב את התסריט לסרט "נעל-נר" בכיכובה של ג'ודי פוסטר. במהלך שנות ה-80 עבד כתסריטאי ובמאי בטלוויזיה. הפרויקט האחרון שלו היה כתיבת התסריט לרימייק של "אבא מתארס" משנת 1998, בכיכובם של לינדזי לוהן, נטשה ריצ'רדסון ודניס קוויד. בשנת 1951, סוויפט התחתן עם השחקנית מגי מקנמרה. מאוחר יותר הם התגרשו. הוא התחתן עם הדוגמנית מישלין סוויפט בשנת 1957, לה נשאר נשוי עד מותו. לזוג נולדו שתי בנות, מישל ווונדון. ב-31 בדצמבר 2001, סוויפט נפטר בגיל 82 מאי-ספיקת לב במרכז הבריאות סנט ג'ון בסנטה מוניקה, קליפורניה. מדיה וקבצים בנושא דייוויד סוויפט בוויקישיתוף דייוויד סוויפט, במסד הנתונים הקולנועיים IMDb (באנגלית) דייוויד סוויפט, באתר AllMovie (באנגלית) דייוויד סוויפט, במסד הנתונים הקולנועיים KinoPoisk (ברוסית) דייוויד סוויפט, באתר "Find a Grave" (באנגלית) McLellan, Dennis (5 בינואר 2002). "David Swift, 82; Director, Scriptwriter in TV, Film". Los Angeles Times. {{cite web}}: (עזרה) "David Swift: Obituary". independent.co.uk. 7 בינואר 2002. אורכב מ-המקור ב-8 בפברואר 2009. נבדק ב-1 בינואר 2013. {{cite web}}: (עזרה) "Hedda Hopper". The Los Angeles Times. 19 במרץ 1952. p. C8. {{cite news}}: (עזרה) "Maggie McNamara Dies". The Victoria Advocate. 17 במרץ 1978. p. 5A. נבדק ב-1 בינואר 2013. {{cite news}}: (עזרה)
סופר מריו לנד

סופר מריו לנד (באנגלית: Super Mario Land) הוא המשחק השלישי בסדרת סופר מריו שיצא לגיים בוי בשנת 1989. לאחר האירועים שקרו במשחק "האחים סופר מריו 2", החייזר הרע טטנגה פלש לסראסלנד וחטף את הנסיכה דייזי. בעקבות אירועים אלו, ציוותה הנסיכה טודסטול על מריו להגיע לסראסלנד ולהציל את הנסיכה דייזי מפני טטנגה הרשע, מכיוון ששתי הנסיכות חברות ילדות. מדיה וקבצים בנושא סופר מריו לנד בוויקישיתוף אתר האינטרנט הרשמי של סופר מריו לנד (ביפנית) סופר מריו לנד, סרטונים בערוץ היוטיוב "סופר מריו לנד", במסד הנתונים הקולנועיים IMDb (באנגלית)
M109

M109 (מ-Messier 109 או NGC 3992) היא גלקסיית מוט ספירלית הנמצאת במרחק של כ-45 מיליון שנות אור מכדור הארץ בקבוצת הכוכבים הדובה הגדולה. היא הוספה לקטלוג מסיה רק בשנת 1953, 172 שנים אחרי גילוייה, על ידי האסטרונום פייר משן. ב-12 במרץ 1781 צפה עוזרו של שארל מסיה, האסטרונום הצרפתי פייר משן, בערפילית ליד הכוכב פקדא ודיווח על כך למסיה. מסיה צפה בה ככל הנראה ב-24 במרץ כאשר צפה בערפילית הינשוף (M97) וב-M108, אך הוסיף לקטלוג רק את M97 וציין לגבי M109 שהיא התגלתה על ידי משן ושהיא נמצאת באותה עלייה ישרה כמו פקדא ומעלה אחת דרומה. מסיבה לא ידועה מסיה חישב את מיקומה המדויק של M109 רק אחרי פרסום הקטלוג ולכן היא לא נכללה בו, אך מסיה רשם את הקואורדינטות שלה על גבי עותק פרטי של הקטלוג. הקואורדינטות שמסיה רשם לא תואמות את המיקום של הערפילית כפי שתואר על ידי מאשן, כך שככל הנראה מאשן ומסיה לא צפו באותו העצם. במכתב ששלח מאשן בשנת 1783 ליוהאן ברנולי השלישי הוא סיפר על גילויה של M109, וציין את מיקומה בסמוך לפקדא, אך ככל הנראה העצם שבו צפה הוא הגלקסיה NGC 3953 הסמוכה שנמצאת כמעלה ושליש דרומית לפקדא. (γ בדובה הגדולה) ויליאם הרשל צפה בגלקסיה ב-12 באפריל 1789 בלי שידע על גילויה המוקדם יותר על ידי מסיה, ותיאר אותה כבהירה למדי, מאורכת בכיוון צפון-דרום ושמרכזה בהיר יותר משוליה ויש לה שתי זרועות חיוורות. ג'ון הרשל צפה בה בשנת 1831 ותיאר אותה כערפילית בהירה וגדולה ועם מרכז שנעשה בהיר בפתאומיות. רק ב-1953 גילה אוון גינגריץ' את הזהות של הקואורדינטות שרשם מסיה ושל המיקום של NGC 3992 והוסיף את M109 לקטלוג מסיה. עד היום נצפתה ב-M109 סופרנובה אחת, SN 1956A, מסוג I שהגיעה לדרגת בהירות 13. M109 נמצאת כ-40 דקות קשת ממזרח-דרום-מזרח לכוכב פקדא וכ-4.5 מעלות מדרום-מערב לכוכב מגרז. עם בהירות נראית מדרגה 9.8 קשה לצפות בה באמצעות משקפת ונדרשת משקפת איכותית ותנאי תצפית מיטביים על מנת להבחין בה. בטלסקופ חובבים קל לאתר אותה אבל למעשה ניתן לראות רק את מרכזה הבהיר. נחוץ צילום ארוך חשיפה כדי לראות את המוט המרכזי ואת זרועותיה שחיוורים בהרבה ממרכזה. במרחק של כ-1.2 מעלות מדרום-דרום-מזרח ל-M109 נמצאת NGC 3953 שלה דרגת בהירות דומה לשל M109 ושאותה ככל הנראה גילה פייר מאשן, כ-6.5 מעלות בכיוון מערב-צפון-מערב ל-M109 נמצאת ערפילית הינשוף וכ-7 מעלות מדרום-דרום-מזרח לה נמצאת M106. מישור הדיסקה של M109 נטוי ב-33 מעלות לקו הראייה אליה כך שהיא נראית אליפטית. אורכה הזוויתי הוא כ-7.6 דקות קשת שממרחק של 45 מיליון שנות אור שקול לקוטר של כ-100,000 שנות אור. מהירות הסיבוב של החומר בשוליה היא כ-260 קילומטר בשנייה כך שניתן להעריך את מסתה בכ-‎2.3×1011‎ מסות שמש. מסת המימן הנייטרלי שבה מוערכת בכ-‎5.9×109‎ מסות שמש. את M109 מקיפות לפחות שלוש גלקסיות לווייניות, אך בהירותן קטנה בהרבה ונדרש טלסקופ מקצועי על מנת להבחין בהן. מדיה וקבצים בנושא M109 בוויקישיתוף M109 בדפי מסיה של SEDS M109, בבסיס הנתונים SIMBAD לגרמי שמיים אסטרונומיים D. B. Fisher & N. Drory: The Structure of Classical Bulges and Pseudobulges: the Link Between Pseudobulges and SÉRSIC Index, The Astronomical Journal, Vol. 136, Issue 2, p. 781 (2008) NED: M109 Pierre Méchain: Letter of May 6, 1783 R. Bottema & M. A. W. Verheijen: Dark and luminous matter in the NGC 3992 group of galaxies. I. The large barred spiral NGC 3992, Astronomy and Astrophysics, v.388, p. 802 R. Bottema & M. A. W. Verheijen: Dark and luminous matter in the NGC 3992 group of galaxies. I. The large barred spiral NGC 3992, Astronomy and Astrophysics, v.388, p. 795
זאיסן (עיירה)

זאיסן (בקזחית: Зайсан; ברוסית: Зайсан) היא עיירה באזור מזרח קזחסטן, קזחסטן. העיירה משמשת כמרכז המנהלי של מחוז זייסן. העיירה ממוקמת ליד הפינה הדרום-מזרחית של אגם זייסן בגובה של 660 מטר מעל פני הים. נכון ל-2012 מתגוררים בעיירה כ-15,000 איש. העיירה ממוקמת בסמוך לקצה המזרחי של כביש E127 שהוא חלק ממערכת הכבישים האירופית, שמחבר אותה עם העיר אומסק שברוסיה. זאיסן נוסדה בשנת 1868 כמוצב צבאי רוסי. Falling Rain Global Gazetteer entry for Zaysan, Kazakhstan. Retrieved January 29, 2006. Cohen, Saul (1998). The Columbia Gazetteer of the World. Columbia University Press. p. 3547.
לאו מונוסון

ליאו מונוסון (ברוסית : Лев Исаакович Моносзон, ליט. לב איזקוביץ' מונוסון (נכתב גם: מונסזון, מונשזון) (7 בדצמבר 1897 - 22 באפריל 1967) היה זמר, שחקן ואיש עסקים אמריקאי ממוצא רוסי. מונסון נולד במוסקבה למשפחת יהלומנים יהודית. בצעירותו כתב שירה והיה חבר בתנועת האימז'יניזם האוונגרדית שצמחה בברית המועצות לאחר מהפכת 1917. ב-1923 היגר לגרמניה והחל לשיר ולשחק, בין השאר תחת הכינויים לאו מול, לאו פריי, לאו מון, לאו פרנק, לאו מינור, לאו אם ופרד מוסנר. לעיקר תהילתו כזמר פופולרי זכה בשנים 1928–1933, בשלהי ברפובליקת ויימאר. אחד מלהיטיו הידועים הוא השיר "Liebling, mein Herz lässt dich grüßen" (יקירתי, ליבי שולח לך ד"ש) שביצע עם תזמורתו של בן ברלין. כשחקן, הוא הופיע בסרטים "אני ביום ואת בלילה" ("Ich bei Tag und du bei Nacht", 1932) בבימויו של לודוויג ברגר; במחזמר "השלושה מתחנת הדלק" (1930) וב"אהבת הוד מלכותה" (1931). כיהודי רוסי, הוא נאלץ לעזוב את גרמניה ב-1933, ועבר תחילה לצרפת ולאחר מכן, דרך ספרד, לארצות הברית. בניו יורק החל קריירה חדשה כסוחר בולים. מונוסון נפטר ב-1967 במהלך נסיעה לג׳מייקה. מונוסון שלט באחת עשרה שפות והפיק למעלה מ-1400 תקליטים. לאו מונוסון, במסד הנתונים הקולנועיים IMDb (באנגלית) לאו מונוסון, במסד הנתונים הקולנועיים KinoPoisk (ברוסית) לאו מונוסון, באתר MusicBrainz (באנגלית) לאו מונוסון, באתר Discogs (באנגלית) לאו מונוסון, באתר "Find a Grave" (באנגלית) Liebling, mein Herz läßt dich grüßen - Leo Monosson Ben Berlin, סרטון בערוץ "jonjamg", באתר יוטיוב (אורך: 02:49)